ඇමරිකා එක්සත් ජනපදයේ පිහිටි මොඩර්නා එන්නත් සමාගමට අයත් ස්පාඤ්ඤයේ නිෂ්පාදනාගාරයකදී මෙම එන්නත නිපදවා ඇති අතර කොවිඩ්‍ 19 වෛරසයට එරෙහිව ප්‍රතිශක්තිකරණ පද්ධතිය සකස් කිරීම සඳහා මෙහි මාත්‍රා දෙකක් ලබා ගත යුතු වනවා.එම මාත්‍රා දෙක අතර අවම වශයෙන් දින 28 ක කාලසීමාවක් පැවතිය යුතු බවටයි නිර්දේශ කර ඇත්තේ.මෙරටට රැගෙන ආ එන්නත් තොගය ඇමෙරිකානු තානාපතිනී අලෙයිනා ටෙප්ලිට්ස් (Alaina Teplitz) විසින් සෞඛ්‍ය අමාත්‍ය පවිත්‍රා වන්නිආරච්චිට භාරදීම සිදුකෙරුණු අතර එම අවස්ථාවට අමාත්‍ය සුදර්ශිනී ප්‍රනාන්දුපුල්ලේ, අමාත්‍ය ප්‍රසන්න රණතුංග ඇතුළු පිරිසක් එක් ව සිටියා.